Litir eolais samplach do Mhúinteoirí

A Mhúinteoir, a chara,

Tá Scoil \_\_\_\_\_\_\_\_\_\_ dírithe ar scileanna litearthachta ár ndaltaí a fhorbairt agus a chur chun cinn amach anseo. Mar chuid den obair seo tá sé ar intinn againn scileanna litearthachta na chéad bhliana a mheas tríd a gcumas léitheoireachta, litriú agus scríbhneoireachta a mheasúnú. Tá sé seo á dhéanamh chun cumas agus riachtanais na ndaltaí a aithint agus cuirfidh sé lenár bpleanáil litearthachta chomh maith.

Is é an measúnú atá á úsáid againn ná an **Post Primary Assessment & Diagnosis – English (PPAD-E**). Chruthaigh an tSeirbhís Náisiúnta Siceolaíochta Oideachais (SNSO) an measúnú seo in éineacht leis an bhForas Taighde ar Oideachais (FTO) i gcomhair daltaí atá ag freastal ar scoileanna Éireannacha. Tá cúig chuid sa PPAD-E: léamh and tuiscint sleachta, litriú, obair scríofa, luas léitheoireachta, agus léamh focail. Déantar ceithre as na cúig chuid den PPAD-E i ngrúpaí ranga. Tógann sé seo uair ar an iomlán a dhéanamh. Déantar an cuid deireanach, tasc gearr léamh focail/léitheoireachta, leis an dalta ina aonair agus déanann múinteoir féitheoireacht ar an tasc. Tá an measúnú seo feiliúnach do gach leibhéal cumais, daltaí a bhfuil deacrachtaí léitheoireachta acu san áireamh.

Beidh foireann comheagair PPAD-E i do scoil i gceannas ar thástáil agus scóráil na measúnaithe seo. Tá seans go n-iarrfar ort tacaíocht a thabhairt le riaradh an mheasúnú. Cuirfear oiliúint ar líne ar fáil do gach múinteoir sula mbeidh orthu an measúnú a riaradh.

Is é sprioc an mheasúnú seo ná eolas a thabhairt dúinn, ó thús, nuair atá cabhair bhreise ag teastáil ó dhaltaí, go háirithe an saghas cabhrach a bheidh ag teastáil uathu chun dul chun cinn a dhéanamh. Nuair a aithnítear na daltaí seo a bhfuil deacrachtaí litearthachta acu, beimid in ann tacaíocht ranga agus idirghábháil sprioc-dhírithe chuí a chur i gcrích dóibh.

Chun cabhrú leis seo, cruthófar Próifíl Dalta ón PPAD-E Scoring and Reporting Tool. Tabharfar treoir do mhúinteoirí ranga agus riachtanais bhreise ar chumas litearthachta agus riachtanais na ndaltaí a bhaineann scóranna amach atá faoi leibhéil chriticiúil. Cruthófar raon idirghábhála do mhúinteoirí ranga agus riachtanais bhreise a thacóidh leis na daltaí seo chomh maith. Beidh sé seo mar acmhainn úsáideach do mhúinteoirí araon.

I ndiaidh an mheasúnú, gheobhaidh an Foras Taighde ar Oideachais (FTO) sonraíocht anaithnidithe ón scoil a thugann ainm na scoile agus scóranna measúnaithe amháin. Úsáideann an FTO an t-eolas seo chun uimhreacha a fháil ar an méid scrúdú a bhfuil á dhéanamh, chun clódóireacht agus soláthair a láimhseáil, agus chun cabhrú le forbairt an PPAD-E amach anseo. Ní bheidh eolas daltaí nó ranga inaitheanta toisc nach roinnfear ainmneacha daltaí nó aon eolas aitheantais idir an scoil agus an FTO.

Le gach dea-mhéin

\_\_\_\_\_\_\_\_\_\_\_\_\_\_\_

Príomhoide